b"\n_START_ARTICLE_\nBeatriu II de Borgonya\n_START_SECTION_\nBiografia\n_START_PARAGRAPH_\nNascuda el 1193, Beatriu fou la segona filla del comte Ot\xc3\xb3 I de Borgonya i de Margarida de Blois (1170-1230), filla del comte Teobald V de Blois i de Chartres i d'Alix de Fran\xc3\xa7a (aquesta al seu torn filla del rei Llu\xc3\xads VII de Fran\xc3\xa7a i de la seva primera esposa Elionor d'Aquit\xc3\xa0nia). La seva germana gran, la futura comtessa Joana I de Borgonya va n\xc3\xa9ixer dos anys abans (1191)._NEWLINE_El 13 de gener de 1200, el seu pare fou assassinat a Besan\xc3\xa7on a l'edat de 30 anys. La seva filla gran Joana I el va succeir com a comtessa de Borgonya a l'edat de 9 anys, per\xc3\xb2 va morir el 1205, amb nom\xc3\xa9s 14 anys. Beatriu va esdevenir llavors comtessa de Borgonya._NEWLINE_El 1208 es va casar amb el duc Ot\xc3\xb3 I d'Andechs i de Mer\xc3\xa0nia que va esdevenir pel seu matrimoni, comte palat\xc3\xad de Borgonya sota el nom d'Ot\xc3\xb3 II de Borgonya, i del qual va tenir un fill el mateix any, el futur comte Ot\xc3\xb3 III de Borgonya. L'any seg\xc3\xbcent (1209) va n\xc3\xa9ixer una filla, la futura comtessa Adelaida I de Borgonya._NEWLINE_La comtessa Beatriu II de Borgonya va morir el 1231, a l'edat de 40 anys.\n_START_SECTION_\nSuccessi\xc3\xb3\n_START_PARAGRAPH_\nEl 7 de maig de 1234, el seu marit Ot\xc3\xb3 II de Borgonya va morir, i el seu fill Ot\xc3\xb3 III el va succeeir com a comte palat\xc3\xad de Borgonya. El 1248, quan el comte Ot\xc3\xb3 III al seu torn va morir sense hereu, el comtat va passar a la seva germana, la comtessa Adelaida I de Borgonya."